Tre sjove og spændende dage venter 16 handicappede børn og unge når Dansk Handicap Idræts Forbund og Idrætsforeningen for Handicappede i Aalborg for første gang holder sommer sportsskole. Udfoldelserne på sportsskolen foregår 2.-4. juli, og spænder fra sejlads, spejderliv og fodbold til de mere traditionelle handicapidrætsdiscipliner som Elhockey og Atletik med Racerunning samt Bowling. Sportsskolens ide er at tilbyde børn og unge med handicap et alternativ til de kendte fodbold- og håndboldskoler. - Vi lægger vægt på, at børnene får mulighed for både at fordybe sig i en idrætsgren og afprøve noget nyt. Det siger Knud Rune Andersen fra Idrætsforeningen for Handicappede i Aalborg.

Referat:
Første gang Aalborg giver handicappede børn tiolbud om aktiv sommerskole